ਸਿਰਲੇਖ: ਪਰਵੀਨ ਬਾਬੀ ਨੂੰ ਕਿਉਂ ਲਗਦਾ ਸੀ ਅਮਿਤਾਭ ਬੱਚਨ ਤੋਂ ਡਰ?\nਇੱਕ ਕਾਲਪਨਿਕ ਲੇਖ ਦੇ ਉੱਪਰ ਦਿੱਤੇ ਸਿਰਲੇਖ ਨੂੰ ਦੇਖਦੇ ਹੋਏ, ਲੇਖ ਦੀ ਕਲਪਨਾ ਕਰੋ।\n
ਯਕੀਨ ਨਾ ਹੋਵੇ ਤਾਂ 'ਦੀਵਾਰ' ਦਾ ਉਹ ਦ੍ਰਿਸ਼ ਯਾਦ ਕਰੋ ਜਿਸ ਵਿੱਚ ਅਮਿਤਾਭ ਇੱਕ ਬੀਅਰ ਬਾਰ ਵਿੱਚ ਬੈਠੇ ਹੋਏ ਹਨ ਅਤੇ ਉੱਥੇ ਉਨ੍ਹਾਂ ਨੂੰ ਇਕੱਲਾ ਦੇਖ ਕੇ ਪਰਵੀਨ ਬਾਬੀ ਪਹੁੰਚ ਜਾਂਦੀ ਹੈ ਅਤੇ ਬਿਨਾਂ ਜਾਣ-ਪਛਾਣ ਦੇ ਗੱਲਬਾਤ ਸ਼ੁਰੂ ਕਰਦੀ ਹੈ।

ਇੱਕ ਹੱਥ ਵਿੱਚ ਸਿਗਰਟ ਅਤੇ ਦੂਜੇ ਹੱਥ ਵਿੱਚ ਸ਼ਰਾਬ ਦਾ ਪਿਆਲਾ। ਇੱਕਦਮ ਆਤਮ-ਵਿਸ਼ਵਾਸ ਨਾਲ ਭਰੀ ਹੋਈ ਅਤੇ ਮਾਡਰਨ ਡਰੈੱਸ ਪਹਿਨੀ ਹੋਈ।

ਇਹ ਤਾਂ ਸਿਰਫ਼ ਇੱਕ ਦ੍ਰਿਸ਼ ਹੈ, ਪਰਵੀਨ ਬਾਬੀ ਦਾ ਪੂਰਾ ਕਰੀਅਰ ਅਜਿਹੇ ਹੀ ਦ੍ਰਿਸ਼ਾਂ ਨਾਲ ਭਰਿਆ ਪਿਆ ਹੈ ਜਿਸ ਵਿੱਚ ਉਹ ਆਪਣੇ ਦੌਰ ਨੂੰ ਬਦਲਦੇ ਹੋਏ ਦਿਖਾਈ ਦਿੰਦੀ ਹੈ।

ਇੱਕ ਅਜਿਹੀ ਕੁੜੀ ਦੇ ਕਿਰਦਾਰ ਵਿੱਚ ਜਿਹੜੀ ਕੰਮਕਾਜੀ ਹੈ, ਆਤਮ-ਨਿਰਭਰ ਵੀ ਹੈ ਅਤੇ ਵਿਆਹ ਤੋਂ ਪਹਿਲਾਂ ਆਪਣੇ ਪੁਰਸ਼ ਦੋਸਤ ਨਾਲ ਜਿਸਮਾਨੀ ਰਿਸ਼ਤਾ ਬਣਾਉਣ ਵਿੱਚ ਉਸ ਨੂੰ ਕੋਈ ਪਰਹੇਜ਼ ਨਹੀਂ ਹੈ।

ਇਹ ਸਭ ਕਰਦੇ ਹੋਏ ਉਸਦਾ ਆਪਣਾ ਅਕਸ ਵੀ ਉਸ ਨਾਲ ਬਣਿਆ ਰਹਿੰਦਾ ਹੈ, ਕਿਤੇ ਕੋਈ ਦਾਗ਼ ਨਹੀਂ ਲਗਦਾ। ਉਸ ਨੂੰ ਨਾ ਤਾਂ ਦਾਗ਼ ਦੀ ਫਿਕਰ ਹੈ ਅਤੇ ਨਾ ਹੀ ਜ਼ਮਾਨੇ ਦੀ।

ਛੋਟੀਆਂ ਭੂਮਿਕਾਵਾਂ ਵਿੱਚ ਵੀ ਜਾਦੂ

'ਦੀਵਾਰ' ਦੀ ਛੋਟੀ ਜਿਹੀ ਭੂਮਿਕਾ ਵਿੱਚ ਹੀ ਪਰਵੀਨ ਬਾਬੀ ਨੇ ਵੱਡੀ ਲਕੀਰ ਖਿੱਚ ਦਿੱਤੀ ਸੀ।

ਇਹੀ ਕਾਰਨ ਹੈ ਕਿ ਪਰਵੀਨ ਬਾਬੀ ਦੇ ਸਰਗਰਮ ਫ਼ਿਲਮੀ ਕਰੀਅਰ ਤੋਂ ਤਿੰਨ ਦਹਾਕੇ ਦੇ ਲੰਬੇ ਵਕਫ਼ੇ ਤੋਂ ਬਾਅਦ ਵੀ ਉਨ੍ਹਾਂ ਦੀਆਂ ਭੂਮਿਕਾਵਾਂ ਲੋਕਾਂ ਨੂੰ ਯਾਦ ਹਨ।

ਇਹ ਗੱਲ ਵੀ ਮਹੱਤਵਪੂਰਨ ਹੈ ਕਿ ਪਰਵੀਨ ਬਾਬੀ ਦੀਆਂ ਭੂਮਿਕਾਵਾਂ, ਹੀਰੋ ਨੂੰ ਧਿਆਨ ਵਿੱਚ ਰੱਖ ਕੇ ਬਣੀਆਂ ਫ਼ਿਲਮਾਂ ਵਿੱਚ ਬੇਹੱਦ ਛੋਟੀ ਹੁੰਦੀਆਂ ਸਨ ਪਰ ਇਹ ਉਨ੍ਹਾਂ ਦੇ ਚਿਹਰੇ ਅਤੇ ਅੰਦਾਜ਼ ਦਾ ਜਾਦੂ ਸੀ ਕਿ ਛੋਟੀਆਂ ਭੂਮਿਕਾਵਾਂ ਵੀ ਉਨ੍ਹਾਂ ਨੂੰ ਚਰਚਾ ਵਿੱਚ ਬਣਾਈ ਰੱਖਣ ਲਈ ਕਾਫ਼ੀ ਸੀ।

ਜਦੋਂ ਪਰਦੇ 'ਤੇ ਚੰਗੀਆਂ ਕੁੜੀਆਂ ਦੇ ਸਲਵਾਰ ਸੂਟ ਅਤੇ ਸਾੜ੍ਹੀ ਪਹਿਨਣ ਦਾ ਫੈਸ਼ਨ ਸੀ, ਉਦੋਂ ਪੱਛਮੀ ਰੰਗ-ਢੰਗ ਵਿੱਚ ਵੱਡੀ ਹੋਈ ਪਰਵੀਨ ਬਾਬੀ ਨੂੰ ਫਿਲਮ ਨਿਰਦੇਸ਼ਕ ਬੀਆਰ ਇਸ਼ਾਰਾ ਨੇ ਪਹਿਲੀ ਵਾਰ ਕ੍ਰਿਕਟਰ ਸਲੀਮ ਦੁਰਾਨੀ ਦੇ ਨਾਲ 1973 ਵਿੱਚ ਫ਼ਿਲਮ 'ਚਰਿੱਤਰ' ਵਿੱਚ ਮੌਕਾ ਦਿੱਤਾ। ਫ਼ਿਲਮ ਤਾਂ ਫਲਾਪ ਹੋ ਗਈ, ਪਰ ਪਰਵੀਨ ਬਾਬੀ ਦਾ ਜਾਦੂ ਚਲ ਗਿਆ।

4 ਅਪ੍ਰੈਲ, 1949 ਨੂੰ ਸੌਰਾਸ਼ਟਰ ਦੇ ਜੂਨਾਗੜ੍ਹ ਦੇ ਇੱਕ ਮਿਡਲ ਕਲਾਸ ਮੁਸਲਿਮ ਪਰਿਵਾਰ ਵਿੱਚ ਪੈਦਾ ਹੋਈ ਪਰਵੀਨ ਬਾਬੀ ਨੇ ਅਹਿਮਦਾਬਾਦ ਦੇ ਸੇਂਟ ਜ਼ੇਵੀਅਰਜ਼ ਕਾਲਜ ਤੋਂ ਅੰਗ੍ਰੇਜ਼ੀ ਸਾਹਿਤ ਵਿੱਚ ਬੀਏ ਕੀਤੀ ਸੀ ਅਤੇ ਮਾਡਲਿੰਗ ਵਿੱਚ ਕਰੀਅਰ ਤਲਾਸ਼ ਰਹੀ ਸੀ।

ਕਈ ਥਾਵਾਂ 'ਤੇ ਇਸਦਾ ਜ਼ਿਕਰ ਹੈ ਕਿ ਬੀਆਰ ਇਸ਼ਾਰਾ ਨਵੀਂ ਅਦਾਕਾਰਾ ਦੀ ਭਾਲ ਵਿੱਚ ਸੀ। ਕਿਸੇ ਦਿਨ ਉਨ੍ਹਾਂ ਦੀ ਨਜ਼ਰ ਪਰਵੀਨ ਬੌਬੀ 'ਤੇ ਪਈ ਜਿਹੜੀ ਉਸ ਵੇਲੇ ਸਿਗਰਟ ਦਾ ਕਸ਼ ਲਗਾ ਰਹੀ ਸੀ ਅਤੇ ਈਸ਼ਾਰਾ ਨੇ ਤੈਅ ਕਰ ਲਿਆ ਕਿ ਉਨ੍ਹਾਂ ਦੀ ਅਦਾਕਾਰਾ ਮਿਲ ਗਈ ਹੈ।

ਟਾਈਮ ਦੇ ਕਵਰ 'ਤੇ

ਪਰਵੀਨ ਬਾਬੀ ਨੂੰ ਪਹਿਲੀ ਕਾਮਯਾਬੀ 'ਮਜਬੂਰ' ਫ਼ਿਲਮ ਵਿੱਚ ਮਿਲੀ ਜਿਹੜੀ ਉਨ੍ਹਾਂ ਨੇ 1974 ਵਿੱਚ ਅਮਿਤਾਭ ਬੱਚਨ ਨਾਲ ਕੀਤੀ ਸੀ।

ਇਸ ਤੋਂ ਬਾਅਦ ਐਂਗਰੀ ਐਂਗ...